Сыном Бацькаўшчыны
Хто чуе доўг і абавязак сына
Перад табой, радзімая краіна,
На твой алтар ва ўсёй яго красе
Няхай свае ён сілы прынясе...

Каб мог у кожным часе й намаганні
Служыць табе з любоўю і адданнем,
А будзе трэба, за цябе ізноў
Аддаць усё жыццё сваё і кроў...

І веру я, што з нашых шэрых хатаў
Не будзе больш прадажных рэнегатаў.
А знойдзецца дзе ўжо які прыблуда,
Яму ў цябе не будзе месца ўсюды...

13  мая 1942 г.
Скорычы

Вершы Алеся Мілюця
Творы 1942 года